Document ID: /roh_data/filtered/fineweb-2-filterrobots_roh.jsonl.gz/23040

Mintg’onn il matg s'inscuntran els a la riva dal lai. En maun in bastun ed in satg da rument. Radund 20 pestgaders sa participeschan a l’acziun. Dapi passa 40 onns vegn organisà quest di da custodi. Els chattan da tutta sort rument, oravant tut filters da cigarettas, tastgas da plastic, buttiglias da crema da sulegl e bler auter.
Ils pestgaders da la regiun dal pli giuven enfin il pli vegl sa participeschan. Per els èsi impurtant che l’ambient enturn il lai resta intact. Il lai da Segl è in’attracziun per ils giasts, e quels duessan chattar ina natira intacta senza rument enturn il lai.
Il matg, adina cur che l’aua è pli bassa è il temp ideal per far quest’acziun. Radund trais uras dura ella e lura vegnan ils pestgaders ensemen en l’ustaria per raquintar e star in zichel da cumpagnia. Era quai tutga tar l’usanza.
RR actualitad 08:00